CELEX: 62018CN0537
Language: ro
Date: 2018-08-17 00:00:00
Title: Cauza C-537/18: Cerere de decizie preliminară introdusă de Sąd Najwyższy (Polonia) la 17 august 2018 – YV

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/11
            
         
      Cerere de decizie preliminară introdusă de Sąd Najwyższy (Polonia) la 17 august 2018 – YV
      (Cauza C-537/18)
      (2018/C 427/16)
      Limba de procedură: polona
      
         Instanța de trimitere
      
      Sąd Najwyższy
      
         Părțile din procedura principală
      
      
         Reclamantă: YV
      
         Pârât: Krajowa Rada Sądownictwa
      
         Întrebarea preliminară
      
      Articolul 47 din Carta drepturilor fundamentale coroborat cu articolul 9 alineatul (1) din Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (1) trebuie interpretat în sensul că, în cazul în care instanța de ultim grad de jurisdicție a unui stat membru este sesizată cu o cale de atac întemeiată pe încălcarea principiului nediscriminării pe motive de vârstă față de un judecător din instanța respectivă, însoțită de o cerere de suspendare a executării actului atacat, această instanță – pentru a asigura protecția drepturilor care decurg din dreptul Uniunii prin dispunerea unei măsuri provizorii prevăzute de dreptul național – este ținută să refuze aplicarea dispozițiilor de drept național care rezervă competența în cauza în care a fost formulată calea de atac unei camere a instanței respective, cameră care nu funcționează ca urmare a nedesemnării judecătorilor care trebuie să intre în compunerea acesteia?
      
         (1)  JO 2000, L 303, p. 16, Ediție specială, 05/vol. 6, p. 7.